Diari Oficial de la Generalitat Valenciana


Sumari del DOGV 3358, del 26-10-1998 (1998/9020)

DECRET 174/1998, de 20 d'octubre, del Govern Valencià, de modificació del Decret 118/1988, de 29 de juliol, del Govern Valencià.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/10/20/174/dof/vci/html**

### Dades del document

Número de DOGV
:   3358

Data del DOGV
:   26-10-1998

Secció del DOGV
:   I. DISPOSICIONS GENERALS

Número del document
:   1998/9020


Data del document
:   20-10-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 174/1998, de 20 d'octubre, del Govern Valencià, de modificació del Decret 118/1988, de 29 de juliol, del Govern Valencià. [1998/X9020]
  
El Decret 118/1988, de 29 de juliol, del Govern Valencià, pel qual es determina l'abast concret de la transmissió del patrimoni de promoció pública de l'habitatge a l'Institut Valencià d'Habitatge, SA (IVV, SA), en l'article 1 atribueix a aquest institut, empresa pública de la Generalitat Valenciana, la gestió i l'administració del patrimoni de promoció pública de l'habitatge pertanyent a la Generalitat Valenciana. Tanmateix, el Govern Valencià considera oportú ampliar l'àmbit del que estableix aquest precepte, per tal d'afavorir la implementació de la política d'habitatge de la Generalitat Valenciana, atenent tant a l'experiència del IVV, SA, en la gestió del mencionat patrimoni com als mitjans materials, especialment informàtics, i humans amb què compta per a aquesta labor.
  
En virtut del que antecedeix, a proposta del conseller d'Obres Públiques, Urbanisme i Transports, i amb la deliberació prèvia del Govern Valencià, en la reunió del dia 20 d'octubre de 1998,
  
DECRETE
  
Article únic
  
1. S'afegeix un segon paràgraf a l'article 1 del Decret 118/1988, de 29 de juliol, del Govern Valencià, del següent tenor:
  
«Els drets de crèdit derivats del patrimoni de promoció pública de l'habitatge pertanyent a la Generalitat Valenciana la titularitat dels quals s'haja transmés a tercers, mantenint la Generalitat Valenciana la gestió i administració d'aquests, es consideren, als efectes d'aquest decret, inclosos dins del patrimoni de promoció pública d'habitatge i s'atribueix, per tant, a l'Institut Valencià d'Habitatge, SA, la seua gestió i administració, que s'haurà de dur a terme segons preveu aquest decret i els acords en vigor que siguen d'aplicació?.
  
2. S'afegeix un nou paràgraf a l'article 4.1 del mencionat Decret 118/1988, de 29 de juliol, amb el següent tenor:
  
«No s'aplicarà el que disposa el paràgraf anterior als fons obtinguts dels crèdits referits en el paràgraf segon de l'article 1 d'aquest decret, i l'Institut Valencià d'Habitatge, SA, haurà de lliurar aquests fons a qui corresponga segons el que establesquen els acords en vigor que siguen d'aplicació».
  
València, 20 d'octubre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL


Còpia Permalink ELI